## Rješenje kojim se nalaže društvu Brioni d.d. iz Pule da u roku 60 dana od dostave ovog rješenja, Središnjoj depozitarnoj agenciji d.d., radi dematerijalizacije, dostavi podatke o vrijednosnim papirima

### NN 57/2005 (4.5.2005.), Rješenje kojim se nalaže društvu Brioni d.d. iz Pule da u roku 60 dana od dostave ovog rješenja, Središnjoj depozitarnoj agenciji d.d., radi dematerijalizacije, dostavi podatke o vrijednosnim papirima

# KOMISIJA ZA VRIJEDNOSNE PAPIRE REPUBLIKE HRVATSKE

**1126**

Na temelju odredbi članka 15. stavak 2. i 3. Zakona
o tržištu vrijed­nosnih papira (»Narodne novine« br.
84/02.), Komisija za vrijednosne papire Republike Hrvatske, u predmetu
izvršenja obveze dostave Središnjoj depozitarnoj agenciji u Zagrebu, radi dematerijalizacije, podataka o vrijednosnim papirima i
njihovim vlasnicima iz knjiga dionica ili registra izdavatelja za društvo Brioni d.d., na sjednici održanoj 19. travnja 2005. godine,
donijela je

## RJEŠENJE

1. Nalaže se društvu Brioni
d.d. iz Pule, Šijanska cesta 4, MBS: 040040677, da u
roku od 60 dana od dostave ovog rješenja, Središnjoj depozitarnoj agenciji,
radi dematerijalizacije, dostave podatke o vrijed­nosnim
papirima i njihovim vlasnicima iz knjiga dionica ili registra izdavatelja, te
da Komisiji za vrijednosne papire Republike Hrvatske dostavi dokaz o učinjenom.

2. Ovo rješenje objavit će se u »Narodnim
novinama«.

```
Obrazloženje
```

Komisija za vrijednosne papire Republike
Hrvatske (dalje: Komisija) provela je sukladno odredbama članka 12. stavka 3.
Zakona o tržištu vrijednosnih papira nadzor nad izvršenjem obveze dostave
Središnjoj depozitarnoj agenciji d.d. u Zagrebu (dalje: SDA), radi dematerijalizacije, podataka o vrijednosnim papirima i
njihovim vlasnicima iz knjiga dionica ili registra izdavatelja za društvo Brioni d.d. (dalje: Izdavatelj).

Dana 20. listopada 2003. godine, SDA je
podnijela Komisiji, sukladno odredbama članka 4. stavka 5. Odluke o rokovima i
načinu dostave podataka o vrijednosnim papirima i njihovim vlasnicima iz knjiga
dionica ili registra izdavatelja u depozitorij
Središnje depozitarne agencije (»Narodne novine«, br.
140/02.) prijedlog za podnošenje zahtjeva za pokretanje prekršajnog postupka
protiv Izdavatelja jer nije do 31. siječnja 2003. godine a niti naknadno SDA-a
dostavio podatke o dionicama i njihovim vlasnicima.

Izdavatelj nije izdao isprave o dionicama niti
ih je izdao kao nematerijalizirane vrijednosne papire u kompjutorskom sustavu
SDA, te je bio dužan postupiti sukladno odredbama članka 159. stavka 3. Zakona
i članka 2. stavka 1. točke 1. Odluke.

Odredbama članka 159. stavka 3. Zakona propisano
je da dionička društva koja se ne smatraju javnim dioničkim društvima u smislu
ovoga Zakona, a koja prije njegova stupanja na snagu nisu izdale isprave o
dionicama niti su ih izdale kao nematerijalizirane vrijednosne papire u kompjutorskom
sustavu Središnje depozitarne agencije obvezne su radi dematerijalizacije
u rokovima i na način koji propiše Središnja depozitarna agencija, a odobrava
Komisija, dostaviti SDA-u podatke o vrijednosnim papirima i njihovim vlasnicima
iz knjiga dionica ili registra izdavatelja.

Izdavatelj je dioničko društvo čija tvrtka
započinje slovima abecednog reda od A do Ć te je sukladno odredbama članka 2.
stavka 1. alineja 1. Odluke bio dužan najkasnije do 31. siječnja 2003. godine
dostaviti SDA podatke o dionicama i njihovim vlasnicima iz knjige dionica ili
registra radi dematerijalizacije, a što nije učinio.

U postupku koji je prethodio donošenju ovog
Rješenja, dana 9. rujna 2004. Komisija je izdala rješenje kojim se naložilo
Izdavatelju da u roku od 60 dana od dostave rješenja, središnjoj depozitarnoj
agenciji, radi dematerijalizacije, dostave podatke o
vrijednosnim papirima i njihovim vlasnicima iz knjiga dionica ili registra
izdavatelja (klasa: 041-02/04-01/16, urbroj:
567-04/04-5).

Do isteka roka tj. do dana
15. studenoga 2004. godine, niti do dana izdavanja ovog rješenja, izdavatelj
nije postupio sukladno točki I. izreke Rješenja niti se očitovao na Rješenje od
9. rujna 2004. godine.

Slijedom navedenog, a sukladno odredbama članka
15. stavka 2. i 3. Zakona o tržištu vrijednosnih papira, kojima je propisano da
će u slučaju utvrđenih nedostataka i nepravilnosti Komisija rješenjem naložiti
poduzimanje radnji koje pridonose uspostavljanju zakonitosti i usklađivanju
rada sa zakonima i drugim propisima, odnosno izreći mjeru propisanu ovim
Zakonom, valjalo je riješiti kao u točki I. izreke rješenja.

Sukladno odredbama članka 8. stavka 4. Zakona,
ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali
se protiv istoga može pokrenuti upravni spor podnošenjem tužbe Upravnom sudu
Republike Hrvatske u roku 30 dana od dana primitka ovog rješenja.

Klasa: UP/I-041-02/05-01/12

Urbroj: 567-04/05-2

Zagreb, 19. travnja 2005.

Predsjednik Komisije

**Miljenko** **Fičor**, v. r.

Rješenje, NN 57/2005-1126